Stuur asseblief jou SMS na 36260. SMS’e wat die skrywer se naam bevat, kry voorkeur.
Dit is ’n plesier om Vrydae Steve Pike se weerkommentaar te lees. Dit is altyd interessant, onderhoudend, en in lekkerpraat-Afrikaans. Behou hom nog lank, asseblief! – Louis van der Watt, Stellenbosch
In die verlede is geld by belastingbetalers geleen. Wat van ’n 5%-lening, terugbetaalbaar oor drie jaar, om by te dra tot ’n Eskom-redding? – Eben de J
Die SAL wil in die lug bly. Hoop dat pensioenfondse in die kluis sal bly en nie ook vlerke sal kry nie. – Welgegroetjie
Die prominente staatskapers wat intens betrokke was by die Vrede-suiwelplaasprojek en ook die Vrystaat tot bankrotskap regeer het, baklei nou teen oranje oorpakke. Sien Zondo-kommissie. – M. van Niekerk
Wanneer gaan ons van Chris Steyn, die skrywer van Die seuns van Bird Island, hoor? Sy het ernstige aantygings gemaak, en nou is daar ’n doodse stilte. Waar is al die nuwe inligting wat belowe is? – Willie, Overberg
Een manier om die bevolkingsaanwas te keer is om die toelae te staak waarvoor jong meisies aansoek doen as hulle babas kry. Hulle raak glo swanger vir die geld, wat hulle definitief nie ver sal bring nie. – E. Smit
Ek wonder watter vergoeding nie-uitvoerende direkteure van al die staatsbeheerde ondernemings kry. Het die gereelde vervanging van rade dalk iets te doen met almal wat wag op plek by die trog? – Joos, Onrus